**Ringe Kost- og Realskole søger vikar til hestestalden for 2,5 år**

Ringe Kost og Realskole søger pr. 1. marts 2022 eller efter aftale en medarbejder i et vikariat til stalden. Stillingen er på 20 timer ugentligt (gennemsnit) og tidsbegrænset de næste 2,5 år.
 **Om os:**
Ringe Kost- og Realskoles tilbud retter sig mod børn og unge, der er i vanskeligheder omkring skole, familie samt kammerater, og som har brug for at komme hjemmefra i en kortere eller længere periode. Skolen har ca. 75 elever.

I stalden er der ansat 3 personer til at varetage opgaverne. Herudover er der ansat ungarbejdere til at hjælpe med staldarbejde i weekender og ferier, hvor der ikke er elever på skolen.

Stalden med 15 heste (elev- og privatheste) er et fritidstilbud for eleverne på skolen.

 **Arbejdsopgaver:**

Undervisning af elever på forskellige niveauer i alle ride-discipliner og i omgang med heste.

Staldarbejde/pasning af heste.

Bistå ved besøg af dyrlæge og smed.

Vedligehold af stald og folde m.m.

Øvrige arbejdsopgaver i relation til stalden

Arbejdet er fordelt over både dag og aften i hverdage, weekender og helligdage.

Der er mulighed for tilpasning af opgaver i stillingen i.f.t. stald/undervisning samt arbejdstidspunkter.

 **Vi ønsker:**

* At du er ansvarsbevidst, kan tage selvstændigt initiativ, er social og udadvendt, fleksibel og ikke mindst at du kan lide unge og heste.
* At du har erfaring med pasning og omgang med heste.
* At du kan undervise børn og unge i ridning og pasning af heste.
* At du har et udvidet førstehjælpskursus, som er en forudsætning for ansættelse. (kan evt. tages efter ansættelse).

**Vi tilbyder en skole og stald:**

* med dejlige unge mennesker
* dygtige engagerede kolleger
* hvor anerkendelse, involvering, respekt, nysgerrighed og vedholdenhed er i fokus
* der værdsætter sit personale højt

**Ansøgningsfrist d. 20. februar 2022 på e-mail til:** **aim@ringekostskole.dk****.**

Samtaler forventes afholdt i uge 8 eller efter aftale. For yderligere oplysninger kontakt:

Anne Irgens-Møller på tlf.: 20 60 90 83

e-mail: aim@ringekostskole.dk.

Ringe Kost og Realskole
Vestergade 27
5750 Ringe